Dr Rudolf Hotzeköcherle, dr Rüsgäber vum Sprochatlas vu dr ditsche Schwiz, benutzt dr Begriff Südalemannisch in dr gliche Umgränzig wiä dr Bohnenberger. Er wändet sich aber gege e Abgränzig vum e Hegschtalemannische un schribt anstatt däm vun ere "höchstalemannischen Reliktstaffelung" (1961). Mit däm Begriff kunnt zum Üsdruck, ass e Deil vu dr "Höchstalemannismen", wu im alemannische Wallis am meischte verbreitet sin, an verschiidene Liniä (Staffle) meh oder wenniger wit ins hochalemannisch Gebiät nii verbreitet sin. Einzelheite lueg im Artikel Hegschtalemannisch.